സമാന്തര ടെലിഫോണ് എക്സ്ചേഞ്ചിന് പണമെത്തിയത് പാക്കിസ്ഥാനില് നിന്ന് ഐ എസ് ഐ കേരളത്തിലേക്ക് സാമ്ബത്തിക എത്തിച്ചത് കുഴല്പ്പണമായി തെളിയുന്നത് പാക് ചാര സംഘടനയുടെ ബന്ധം രാമനാട്ടുകരയിലെ സ്വര്ണ്ണ കടത്തും പിന്നണിയില് ഐഎസ് മൊഡ്യൂളുമായും ബന്ധം ചിന്താവളപ്പിലെ അന്വേഷണം പുതു തലത്തില് കോഴിക്കോട്: സമാന്തര ടെലിഫോണ് എക്സ്ചേഞ്ച് സംബന്ധിച്ച അന്വേഷണം എത്തി നില്ക്കുന്നത് പാക്കിസ്ഥാനില്. പാക് ചാര സംഘടനയ്ക്ക് സമാന്തര ടെലിഫോണ് എക്സ്ചേഞ്ച് കേസില് പങ്കുണ്ടെന്ന് വ്യക്തമാകുന്ന തെളിവുകള് പുറത്തു വന്നു. കോഴിക്കോട് ചിന്താവളപ്പില് നിന്നാണ് റെയ്ഡില് സമാന്തര ടെലിഫോണ് എക്സ്ചേഞ്ച് പൊലീസ് കണ്ടെത്തിയത്. ഇതിന് പിന്നാലെ നഗരത്തിന്റെ വിവിധ ഭാഗങ്ങളിലായി ഏഴിടങ്ങളില് നിന്ന് സമാന്തര ടെലിഫോണ് എക്സ്ചേഞ്ചുകള് പൊലീസ് കണ്ടെത്തുകയായിരുന്നു. ഇതിനൊപ്പം തൃശൂരിലും കണ്ടെത്തി. ഇവയെല്ലാം ഒരു സംഘത്തിന് കീഴിലുള്ളതാണെന്നാണ് സൂചന.എക്സ്ചേഞ്ചുകള്ക്ക് പിന്നില് വലിയതോതില് കുഴല്പ്പണ ഇടപാടുകള് നടന്നിട്ടുണ്ട്. വിവിധ ഇടങ്ങളില് സമാന്തര ടെലിഫോണ് എക്സ്ചേഞ്ചുകള് സ്ഥാപിക്കാന് പാക് പൗരനാണ് പണം നല്കിയത്. രാമനാട്ടുകര സ്വര്ണക്കടത്തുസംഘത്തിനും ഇവരുമായി ബന്ധമുണ്ട്. മുഖ്യപ്രതി ഇബ്രാഹിമിന്റെ ലാപ്ടോപ്പില് നിന്ന് ഇതുസംബന്ധിച്ച് നിര്ണായക വിവരങ്ങളാണ് അന്വേഷണസംഘത്തിന് ലഭിച്ചിരിക്കുന്നത്. ബെംഗളുരുവില് നിന്ന് പിടികൂടിയ ഇബ്രാഹിമിന്റെ ലാപ്ടോപ്പില് നിന്നാണ് പൊലീസിന് വിവരങ്ങള് ലഭിച്ചത്. രാമനാട്ടുകര സ്വര്ണക്കടത്തുസംഘവും ആശയവിനിമയത്തിനായി ഈ സമാന്തര ടെലിഫോണ് എക്സ്ചേഞ്ച് ഉപയാഗിച്ചുവെന്നും കണ്ടെത്തിയിട്ടുണ്ട്. ദക്ഷിണാഫ്രിക്ക, യുഗാണ്ട, എറിത്രിയ, ടാന്സാനിയ എന്നീ നാല് ആഫ്രിക്കന് രാജ്യങ്ങളില് നിന്ന് സമാന്തര ടെലിഫോണ് എക്സ്ചേഞ്ച് നടത്തിപ്പുകാരുടെ ദുബായ് അക്കൗണ്ടുകളിലേക്ക് പണം വന്നിട്ടുണ്ട്. ഇതും സ്വര്ണ്ണ കടത്ത് ബന്ധത്തിന് തെളിവാണ്. അതിനിടെ കേരളത്തിലെ ഐഎസ് മൊഡ്യൂളുമായി ബന്ധപ്പെട്ട് രണ്ടു പേര് കൂടി എന് ഐ എയുടെ പിടിയിലായിട്ടുണ്ട്. മംഗലാപുരത്തിനടുത്ത് ഭട്കല് സ്വദേശി സുഫ്രി ജവ്ഹര് ദാമുദി, സഹായി അബു ഹാജിര് അല് ബാദ്രി എന്നിവരെയാണ് എന്ഐഎ അറസ്റ്റ് ചെയ്തത്. മംഗലാപുരം സ്വദേശി അമ്മര് അബ്ദുള് റഹ്മാന്, ബെംഗളൂരു സ്വദേശി ശങ്കര് വെങ്കടേഷ് പെരുമാള് എന്ന അലി മുവിയ, ജമ്മു കശ്മീരിലെ ശ്രീനഗര് സ്വദേശി ഉബൈദ് ഹമീദ്, ബന്ദിപ്പോര സ്വദേശി ഹസന് ഭട്ട് എന്നിവരാണ് നേരത്തെ അറസ്റ്റിലായത്. നിരന്തരമായ പ്രസംഗങ്ങളിലൂടെയും വീഡിയോകള് കാട്ടിയും യുവാക്കളെ ഭീകരതയിലേക്ക് വഴിതിരിച്ചുവിടുക, ഭീകരപ്രവര്ത്തനത്തിന് ഫണ്ട് ശേഖരിക്കുക തുടങ്ങിയ കുറ്റങ്ങള്ക്കാണ് ഇവരെ എന്ഐഎ അറസ്റ്റ് ചെയ്തത്. ഈ സംഘങ്ങള്ക്കും സമാന്തര ടെലിഫോണ് ശ്രംഖലയുമായി ബന്ധമുണ്ടോ എന്നും അന്വേഷിക്കുന്നുണ്ട്. കേന്ദ്ര ഏജന്സികള് നിരന്തര വിവര ശേഖരണത്തിലാണ്. ടെലിഫോണ് എക്സ്ചേഞ്ച് കേസും എന്ഐഎ ഏറ്റെടുത്തേക്കും.ഒരു വര്ഷം മുന്പാണ് കേരളത്തിലെ ഐഎസ് മൊഡ്യൂള് എന്ഐഎ കണ്ടെത്തിയത്. ക്രോണിക്കിള് ഫൗണ്ടേഷന് എന്ന പേരിലുള്ള ഇന്സ്റ്റഗ്രാം അക്കൗണ്ട് ഉപയോഗിച്ചാണ് ഇവര് പ്രവര്ത്തിച്ചിരുന്നത്. ഈ അക്കൗണ്ടില് ലോകത്തിന്റെ വിവിധ ഭാഗങ്ങളില് നിന്നായി അയ്യായിരത്തിലേറെ അംഗങ്ങളുണ്ട്. മൊഡ്യൂളിന്റെ തലവന് മലപ്പുറം സ്വദേശി മുഹമ്മദ് അമീന്, സഹായികളായ സുഷാബ് അന്വര് കണ്ണൂര്, കൊല്ലം സ്വദേശി റഹീസ് റഷീദ് എന്നിവരെ നേരത്തെ എന്ഐഎ അറസ്റ്റു ചെയ്തിരുന്നു.സുഫ്രി ജവ്ഹര് ദാമുദി, സഹായി അബു ഹാജിര് അല് ബാദ്രി എന്നിവരെ 2020 ഏപ്രില് മുതല് എന്ഐഎ അന്വേഷിച്ചുവരികയായിരുന്നു. വോയിസ് ഓഫ് ഹിന്ദ് എന്ന ഓണ്ലൈന് മാധ്യമം വഴിയാണ് ഇവര് ഐഎസ് ആശയങ്ങള് പ്രചരിപ്പിച്ചിരുന്നത്. സമാന്തര ടെലിഫോണുമായി ബന്ധപ്പെട്ട് മൂന്നു മലയാളികള് ഉള്പ്പെടെ എട്ടുപേരാണ് ഇതുവരെ അറസ്റ്റിലായത്. മലപ്പുറം സ്വദേശികളായ ഇബ്രാഹിം പുല്ലാട്ടി36, മുഹമ്മദ് ബഷീര് 51, അനീസ് അത്തിമണ്ണില് 30, തമിഴ്നാട് തിരുപ്പൂര് സ്വദേശി ഗൗതം27, ഭട്കല് സ്വദേശി നിസാര്, തൂത്തുക്കുടി സ്വദേശികളായ ശാന്തന്കുമാര് 29, സുരേഷ് തങ്കവേലു32, ജയ് ഗണേശ് 30 എന്നിവരാണ് ബെംഗളൂരു തീവ്രവാദ വിരുദ്ധ സേനയുടെയും മിലിട്ടറി രഹസ്യാന്വേഷണ വിഭാഗത്തിന്റെയും സംയുക്ത നീക്കത്തില് അറസ്റ്റിലായത്. രാജ്യാന്തര ഫോണ് കോളുകളെ പ്രാദേശിക കോളുകളാക്കി മാറ്റുകയാണ് ഇവര് ചെയ്തിരുന്നത്. മുഖ്യപ്രതി ഇബ്രാഹിം മുല്ലാട്ടി ഉള്പ്പെടെയുള്ളവര് പാക്കിസ്ഥാനിലെ ചില ഏജന്റുമാരുമായി ബന്ധപ്പെട്ടിരുന്നത് സ്ഥിരീകരിച്ചിരുന്നു. ഇബ്രാഹിം മുല്ലാട്ടി, ഗൗതം എന്നിവരെ ജൂണ് എട്ടിനും നിസാറിനെ ഒമ്ബതിനും മറ്റു പ്രതികളെ ജൂണ് 14നുമാണ് അറസ്റ്റു ചെയ്തത്. ഒരേ സമയം 3000ത്തിലധികം ജിഎസ്എം സിം കാര്ഡുകള് ഉപയോഗിക്കാന് സാധിക്കുന്ന ഒന്പതിലധികം ടെലിഫോണ് എക്സ്ചേഞ്ചുകളായിരുന്നു സംഘം അനധികൃതമായി പ്രവര്ത്തിപ്പിച്ചിരുന്നത്. സിലിഗുഡിയിലെ കരസേനയുടെ ഹെല്പ്പ്ലൈനിലേക്ക് പാക്കിസ്ഥാനില് നിന്നും ലഭിച്ച ഫോണ് കോളിനെ അടിസ്ഥാനമാക്കിയുള്ള അന്വേഷണമാണ് അനധികൃത ടെലിഫോണ് എക്സ്ചേഞ്ച് റാക്കറ്റിനെ പിടികൂടാന് സഹായിച്ചത്. പ്രതിരോധ സേനയുടെ മുതിര്ന്ന ഉദ്യോഗസ്ഥനാണെന്ന വ്യാജേന സൈനിക ഓഫീസിലേക്ക് വിളിക്കുകയും രഹസ്യവിവരങ്ങള് ചോദിക്കുകയും ചെയ്തതോടെയാണ് ഫോണ് കോളുകളെക്കുറിച്ച് മിലിട്ടറി ഇന്റലിജന്സ് വിഭാഗം അന്വേഷണം ആരംഭിച്ചത്. Stories you may Like